दिल्ली के नगर निगम चुनावों में भारतीय जनता पार्टी का मत-प्रतिशत हलका-सा गिरा है, आम आदमी पार्टी का मत-टोकरा तो आधे से ज़्यादा खाली हो गया है और कांग्रेस के मतों की झोली तीन गुनी भारी हो गई है। लेकिन तब भी देश की राजधानी मोदी-मय हो कर फुदक रही है। भाजपा के विरोधियों को ईवीएम की नेकनीयती पर फिर शक़ हो रहा है। उन्हें सकपकाने से ज़्यादा हकबकाने का हक़ है। वे पूछ रहे हैं कि ज़मीन पर जितना दिखता नहीं, उससे अधिक मत-मशीनें आख़िर कैसे उगल रही हैं? अपनी आंखें मसल-मसल कर देख रहे विपक्ष का दीदार कर दिल्ली तो दिल्ली, अब पूरा देश सिर खुजला रहा है।